Durant la llarga trajectòria de la revista, per la seva direcció han passat diversos periodistes esportius de renom com Carlos Martín (director de comunicació dels Jocs Europeus d'Atletisme de Barcelona 2010), Arcadi Alibés (periodista esportiu de TV3), Jaume Sagalés (periodista del món radiofònic) i Carlos Galindo (periodista del diari Sport). També ha tingut diversos col·laboradors com Xavier Agustí, Salva Pou, Josep Maria Antentas, Paris Canals o Alberto Montenegro, actual director de la revista. L'any 2007, la revista fou guardonada per l'APPEC al complir 25 anys de vida editorial.